Missatge: Diuen que no existeixen rendiments energètics pràctics iguals o superiors al 100% I sembla que podria ser mentida: http://www.luisprada.com/Protected/el_mundo_de_la_energia_libre.htm http://www.swissinfo.org/spa/internacional/agencias/detail/Empresa_irlandesa_dice_haber_superado_el_reto_de_energ_a_libre.html?siteSect=143&sid=6984660&cKey=1155895905000 http://novatec.net/2006/08/25/¿energia-libre/ http://www.youtube.com/watch?v=AgLCbEEb38g

Resposta: Tu realment creus que si Einstein s'hagués limitat a afirmar els 6 principis de la relativitat general i prou avui en dia el coneixeriem? Com a molt i amb molta sort seria breument mencionat a Històries de la Ciència. La gràcia es que va aconseguir reformular la física a partir d'aquests principis en una teoria coherent, matemàticament rigorosa i que coincidia amb les observacions fins al moment i les que s'han anat fent des de llavors. Si una persona vol fer una afirmació que contradigui les teories actuals no té més remei que reformular totes les teories a les quals contradiu; tal com va fer Einstein. Si un paio que no sap ni com funciona una nevera i ven taquions per internet afirma que la termodinàmica està equivocada o que existeix l'èter sense formular una nova teoria que generi una serie de prediccions comprobables; no esperis que ningú se'l prengui seriosament i que destinin temps, diners i caríssims equipaments en "demostrar" que s'equivoca. A part que no pots demostrar que s'equivoca si no fa cap teoria que generi prediccions, a no ser que vagis a casa seva a registrar-la buscant el suposat generador. La diferència entre tota la gent que menciones més amunt és que aquests van formular teories que xocaven radicalment amb el pensament de l'època, no es van dedicar a fer 4 afirmacions gratuites sense fonamentar. En conclusió: Ningú ens assegura que la termodinàmica no pugui estar equivocada. Però si algú ho vol afirmar científicament ha de desenvolupar una alternativa millor i seguir el mètode científic.